पाएं अपने शहर की ताज़ा ख़बरें और फ्री ई-पेपरडाउनलोड करें
अमृत मिशन योजना के अंतर्गत चल रही बेतरतीब खुदाई के दौरान सोमवार को राजीव गांधी चौक के पास नगर निगम की तीन पाइप लाइनों को नुकसान पहुंचा। चौराहे पर दो जीआई और एक सीआई पाइप फूट जाने से मझवापारा, ओमनगर और राजीव गांधी चौक के 100 से अधिक घरों में पानी नहीं पहुंचा।
मौके पर पाइप लाइन बिछाने के लिए एक्सीवेटर से खुदाई की जा रही थी। एमआईसी मेंबर सीताराम जायसवाल एवं एल्डरमैन काशी रात्रे ने आरोप लगाया कि अमृत मिशन के ठेकेदार इंडियन ह्यूम पाइप के कर्मचारी निगम की बिना जानकारी के खुदाई का काम कर रहे हैं। शहर में कहीं पर भी खुदाई की पूर्व सूचना पार्षद या निगम को नहीं दी जा रही है। राजीव गांधी चौक पर सोमवार को 4 बजे खुदाई के दौरान पाइप फूट गया था। इसकी जानकारी नल जल विभाग को नहीं दी गई। मोहल्लों में पानी नहीं पहुंचा तब इसकी शिकायत नल जल विभाग तक पहुंची। इस बीच पीने पानी सड़क पर बहता रहा। पाइप लाइन के सुधार का काम मंगलवार को दोपहर शुरू किया गया। ईई अजय श्रीवासन ने दावा किया कि दो पाइप लाइनों को शाम को चालू कर लिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn